Kudruküla mõis

Kudruküla mõis (saksa keeles Kutterküll) oli Narva linnamõis Vaivara kihelkonnas Virumaal.

Kudruküla mõis kuulus alates 1646. aastast Narva linnale, kui Rootsi kuninganna Kristiina selle privileegiga 1. juulist 1646 igaveseks ajaks Narva linna patrimoniaalmõisaks  lootsiteenistuse ülalpidamiseks andis. Enne seda oli mõis kuulunud ooberstleitnant Wolter von Vietinghoffile. Privileegiga anti Narva linnale Kudruküla küla, mis asus Narva poolel jõesuu juures kõigi sinna juurde kuuluvate päraldistega ja varadega.

Rootsi kuningas Karl XI kinnitas 1687. aastal Kudruküla kuulumist Narva linnale, kuid 1688. aastalVirve Orav, Rahvastikust. Põlisperede päev Kudrukülas, Iisaku Muuseumi sari: Alutaguse suured kodu-uurijad, nr. 5, aprill 2022, lk 137 mõisade reduktsioonikomisjon määras mõisa riigi omandisse. Põhjasõja järel 13.10.1725 konfirmeeris Venemaa keisrinna Katariina I Kudruküla mõis Narva Magistraadile.

Kudruküla mõisa maale on rajatud Narva-Jõesuu.
 Muu 
Rahvusarhiivi Eesti ala mõisate registri põhjal kuulus Kudruküla mõis Tallinna linnale (vaadatud 27.01.2016), kuid teised allikad, sealhulgas Rahvusarhiivi Kinnistute register, räägivad sellele vastu.
 Vaata ka 
Kudruküla
Kudruküla, Narva lahuslinnaosa
Viited

Välislingid

Kudruküla mõis (Vaivara khk), Kinnistute register

Kategooria:Virumaa mõisad
Kategooria:Vaivara kihelkond
Kategooria:Linnamõisad
Kategooria:Narva linnamõisad